СОФИЙСКИ УНИВЕРСИТЕТ”СВ. КЛ. ОХРИДСКИ”

ИСТОРИЧЕСКИ ФАКУЛТЕТ

КАТЕДРА „ЕТНОЛОГИЯ”

 Становище

 на дисертационен труд за получаване на образователна и научна степен”доктор”

Научно направление „3.1. Социология, антропология и науки за културата”

Автор на дисертацията Илиана Страхилова Страхилова

Докторант към катедра „Етнология”, Исторически факултет, СУ”Св.Климент Охридски”

Тема на дисертацията:

Модели на трайни естетически въздействия върху човешкото тяло(втората половина на XX – началото на XXI век)

Научен ръководител:доц.д-р Джени Маджаров

Изготвил становище: доц.д-р Екатерина Д. Иванова - Керемидарска

 Становището е изготвено в съответствие с изискванията на Закона за развитие на академичния състав в Република България, Правилника за неговото приложение и Правилник за условията и реда за придобиване на научни степени и заемане на академични длъжности в СУ „Св. Климент Охридски”, последна промяна от 19 октомври 2016 г. с решение на Академичния съвет, с протокол № 1.

 Рецензирането на материалите е съгласно заповед на Ректора на СУ “Св. Климент Охридски“ за назначаване на научното жури, № РД…………….

 Илиана Страхилова Страхилова е представила всички необходими документи, изисквани за процедурата за защитата на дисертацията.

 Докторантката има необходимия брой публикации - четири по темата на дисертацията, които са излезли от печат.

 Обща характеристика на дисертационния труд

 Дисертационният труд се състои от увод, четири основни глави, заключение, библиография на използваната литература и приложения. Общият обем е 181 страници. Библиографията се състои от 117 заглавия, от които: 50 – на български език; 64 – на английски език; 1 – на руски език; 1 – на сръбски; и 1 – на хърватски; интернет източници – 58; и приложение със списък на респонденти и снимков материал.

 В увода е разгледана структурата на дисертацията, обекта и предмета на изследването и поставените цели и задачи. Целите и задачите и теоретичните основи на изследването са формулирани и аргументирани ясно и конкретно. Установява се съотношение между поставените цели , задачи и текста на научното изследване

 Теоретичните основи на изследването са представени в глава първа и показват, че Илиана Страхилова Страхилова познава същността на актуализирания проблем, както и специфичните особености на изследваната тематика. Докторанката дава ясна информация относно използваните данни и методи на изследването, но по-голям принос ще има ако използваните методи са описани по-детайлно от гледна точка на специфичните задачи на дисертацията. Като цяло дисертацията е структурирана правилно, съдържанието съответства на поставените цели и задачи.

Съдържание и оценка на дисертационния труд:

* Първата глава на дисертационния труд включва литературен обзор върху темата за трайните естетически въздействия върху човешкото тяло. Тази тема вълнува изследователи от различни научни сфери още през миналите десетилетия на XX век. Техните изследвания са разгледани и анализирани задълбочено. Текстовете с исторически, етноложки и антропологически характер са предимно на чуждестранни автори. Обзорът върху темата на дисертацията продължава с подбрани социоложки и психоложки текстове, в които е обърнато специално внимание на разглеждания проблем в дисертацията.С посочване и задълбочен преглед на литературата в сферата на криминологията се акцентира анализът на отношението към телесните модификации . Според докторанката това е една от най-важните части на дисертационния труд. Актуалността на темата включва и разглеждането й в научно-популярни издания и медицински изследвания, които според Илиана Страхилова очертават актуалността на избраната тема.
* Във втора глава се разглежда тялото и начините по които то се възприема от обществото.Изброени са някои от класическите концепции , свързани с изследвания за тялото, като е обърнато внимание върху връзката на тялото с обществото; идеята за човекът-машина; промяната на властта над телесното през различните културни периоди. Посочени са и част от по-новите концепции, свързани с теория на половете, феминистката идея и влиянието й над съвременното осмисляне за собственост над тялото. Тези концепции обръщат внимание на някои социални аспекти и функции на телесните модификации. В гази глава се посочват и изследвания на български автори, които се занимават с проблемите за телесното в българската култура.
* В трета глава през съвременният български контекст, чрез анализ се разглеждат телесните модификации. Посочва се и отношението към перманентните въздействия върху тялото през традиционния период, където се поставя акцент и върху християнската представа за тялото, която се открива и в днешната съвременност. В различните културни пластове телесните модификации и отношението към тях се допълва от възприемането на татуирането в социалната среда – като се посочват примери за татуировки в затворническата килия чрез перманентни рисунки. Освен тях се акцентира вниманието и върху пазарните татуировки. Анализирането на телесните модификации продължава с многообразие на тематиката на изображение, в която се очертава динамичност при промяна на символите на изображенията.
* В четвърта глава се проследяват различните механизми за социализиране на явлението. Посочват се обществените прояви, организирани от населението в края на XX век като Tattoo Fest и Tattoo Expo. Те популяризират явлението на трайни естетически въздействия върху човешкото тяло и го представят на широката публика чрез тематични фестивали, които показват устойчивостта на засилващия интерес към телесните модификации в България. За масовизирането на тези явления, посветени на телесните модификации голяма роля имат медиите, специализираните платформи и интернет страниците .

 В резултат на своето изследва докторантка посочва идеята за тялото в българската култура, където тя е повлияна от различни културни пластове. Тя посочва ролята на християнската идеология за двойствената природа на човека, която осмисля телесното в български контект през традиционния период на социализма, където образцовия модел за човешкото тяло се променя чрез развиване на мусколесто спортно тяло.

 За първи път този труд въвежда проблемът за телесните модификации в полето на етнологията. В труда са използвани теории и концепции, които са приложени при анализа на проблема за телесните модификации. В подкрепа на теорията за телесни модификации върху човешкото тяло са използвани изследванията на слабопознати за българската култура чуждестранни автори, представители на различни научни сфери – етнология, антропология, социология, криминология и др. Тази дисертация трябва да предизвика интерес и внимание сред професионалистите, заети в сферата на телесните модификации.

 Докторантката в своето изследване прави опит да позиционира татуирането между занаята и изкуството, така и в създаването на български стил в татуирането.

 В дисертацията е проследена промяната в отношението към телесните модификации през посочения период на изследване - краят на XX – началото на XXI век.Това дава отговор за причините, които водят до популяризиране и масовизиране на явлението модификация на човешкото тяло чрез татуирането му.

 Оценка на публикациите свързани с дисертационния труд

 Научните публикации по темата на дисертацията са четири, и всички са излезли от печат.

 Съответствие на автореферата с дисертационния труд

Структурата на автореферата отговаря на изискванията и отразява коректно резултатите от дисертационния труд.

Заключение

 Представената дисертация е оригинално аналитично изследване и показва, че са постигнати целта и поставените задачи. Докторантът познава задълбочено проблема на изследването. Има необходимите знания и умения за самостоятелна научна работа, поради което давам положителна оценка на труда на Илиана Страхилова Страхилова и предлагам на научното жури да гласува присъждане на образователната и научна степен”доктор” в професионално и научно направление 3.1 „Социология, антропология и науки за култура”.

Дата 27 май 2022 година доц.д-р Екатерина Д Иванова-Керемидарска